Läänemaa Ühisgümnaasiumi Vilistlaskogu juhatus omal koosolekul otsustas asuda andmete kogumisele vilistlaste praeguste asukohtade ja käekäigu kohta, kuna viimaste aastate erakordsete sündmuste tõttu on nõrgenenud kontakt üksikute vilistlaste ja Haapsalus asuva Vilistlaskogu vahel. Haapsalus viibivatelt kooli lõpetanutelt loodetakse saada andmeid nende lennukaaslaste kohta, kaugemaid, kes käesolevaid ridu loevad, palutakse teatada kirjalikult oma praegune elukoht, elukutse  või tegevusala, perekonnaseis ja kooli lõpetamise aasta Vilistlaskogule aadressil Haapsalu Gümnaasium.    Ühtlasi palub juhatus kõiki Vilistlaskogu liikmeid õiendada käesoleva aasta liikmemaks. Liikmemaksu võtab vastu Kogu laekur Alma Lippert Haapsalus Jaama 4-a. /.../